PROJEKT „NISTE SAMI“

Aktivnosti projekta „Niste sami“, kao što sam pisala su bile privremeno stopirane, na sreću od 01.07.2016. godine projekt kreće u realizaciju. Kako su nam odobrena sredstva smanjena sa 35.224,00 kn na 24.656,80 kn, morali smo korigirati aktivnosti, isključivo one koje se odnose na pružanje usluga pomoći u kući starijim osobama. Tako će gerontodomaćica Vesna Mustapić biti zaposlena 4 mjeseci, a ne prvobitno planiranih 6 mjeseci. Sa pružanjem usluga pomoći u kući krenuti će se od 01.07.2016. godine, i to u Srijemskim Lazama. Sve ostale aktivnosti ostati će u jednakom obimu kako je planirano u projektnoj prijavi. 



[bookmark: _GoBack]Sredstva za projekt „Niste sami“  odobren je na natječaju "Superseniori", kojeg su proveli Zaklada Slagalica i Zaklada zajednički put. Natječaj „Superseniori“ koji je bio namijenjen udrugama čije su programske aktivnosti usmjerene na podizanje kvalitete života osoba starije životne dobi u lokalnoj zajednici (na području Osječko-baranjske i Vukovarsko-srijemske županije te Grada Zagreba). Projekt se financira sredstvima Nacionalne zaklade za razvoj civilnoga društva kroz Razvojnu suradnju u području filantropije i zakladništva u okviru Tematskog fonda "Demokratizacija i razvoj civilnoga društva 2.0".

